ถ้าอยู่รพ.ของรัฐ หากเกินศักยภาพของรพ.นั้นๆ หรือเกินศักยภาพของแพทย์ที่มีในโรงพยาบาล แพทย์จะพิจารณาส่งต่อในสถานพยาบาลเครือข่าย ที่ระดับสูงกว่า ตามสังกัด (คือ รพ.แม่ข่าย) เอง ตามความเหมาะสมค่ะ แพทย์ผู้รักษา หากอยู่รพ.เล็ก หรือไม่ใช่แพทย์เฉพาะทาง ก็สามารถดูเบื้องต้น หาสาเหตุเบื้องต้น และจะมีกลุ่มโรคที่สงสัยอยู่ เช่น มีความผิดปกติของระบบประสาทสมอง ถ้าหาเหตุไม่เจอ ก็จะพิจารณาส่งรักษาต่อ รพ ที่มีแพทย์เฉพาะทางด้านสมองเองค่ะ เราไม่รู้ว่ากรณีเจ้าของโพสรักษาที่ไหน รายละเอียดโรคเป็นยังไงนะคะ แต่ความเห็นส่วนตัว (พูดรวมๆไม่ได้พูดถึงกรณีนี้) ถ้าเกินศักยภาพรพ.ที่อยู่ หมอเค้าไม่เก็บหรือรั้งคนไข้ไว้ในมือ รพ ตัวเองนานหรอกค่ะ (เก็บไว้โดยทำอะไรเพิ่มไม่ได้ รักษาแล้วยังไม่ดีขึ้น หากไม่ส่งต่อก็จะเสี่ยงมากกว่า) แต่ถามว่า บางกรณีทำไมหมอไม่ส่งต่อเลย บางทีต้องตรวจเบื้องต้นตามโรคที่สงสัยก่อน เช่น อาจต้องเอกซเรย์สมอง เจาะเลือด เจาะน้ำไขสันหลังไปตรวจเบื้องต้น ไปก่อนว่ามีคำตอบบ่งชี้ไปทางโรคใด รักษาเองที่รพ ได้หรือไม่ ไม่ใช่ซักประวัติตรวจร่างกายปุ๊ป ส่งต่อทันที ถ้าแบบนี้รพ.ใหญ่กว่าก็จะว่าได้ ว่าทำไมไม่ตรวจเบื้องต้นมาก่อน ประมาณนี้ค่ะ